RAIKUNSEUDUN VESIOSUUSKUNTA

HALLITUS

**VESIOSUUSKUNNAN HALLITUKSEN KOKOUS SYRJÄLLÄ 11.8.2020 KLO 18.30.**

**31§ Kokouksen avaus**

Puheenjohtaja Antti Syrjä avasi kokouksen klo 18.34.

**32§ Kokouksen laillisuus ja päätösvaltaisuus**

Paikalla olivat Arto Aspila, Jani Järvinen, Kalevi Nokkonen ja Antti Syrjä. Etäyhteydellä kokoukseen osallistuivat Juhana Melkas ja Petri Uotila. Todettiin kokous laillisesti kokoon kutsutuksi ja päätösvaltaiseksi.

**33§ Edellisen kokouksen pöytäkirja**

Luettiin edellisen kokouksen pöytäkirja. Todettiin sen vastaavan kokouksen kulkua.

**34§ Talousasiat**

Saatiin kuulla osuuskunnan tilin saldon olevan 22 574,82 euroa.

Osuuskunnalla muutamia saapuneita laskuja ja noin 700 € erääntyneitä saatavia.

**35§ Urakkatarjoukset liittymien rakentamisesta**

Hallitus on pyytänyt tarjoukset kahden liittymän rakentamiseen kolmelta urakoitsijalta. Kaksi tarjousta saapui määräajassa. Pitkän keskustelun jälkeen päätetään pyytää 5 tarjousta lisää, siten että ne on palautettava 18.8. mennessä.

**36§ Liittymäasiat**

Kesän aikana on puhdistettu yhden kiinteistöpumppaamon tasoanturia. Vehoniemen linjapumppaamo on jälleen sekoittamisen tarpeessa. Tilatun sekoittimen asennustapa ei ole vielä selvinnyt Grundfosin hitaasta toiminnasta johtuen.

Keväällä vaihdettiin yhden vesipostin vesimittari jäätymisen vuoksi. Omistaja väittää sulkeneensa venttiillin huolellisesti syksyllä ja epäilee, että jäätyminen johtuu siitä että maamassat ovat painaneet vesipostin vinoon. Hallitus päättää pyytää Heinosta käymään paikalla.

Syntyy keskustelu siitä, kenen vastuulle vesipostin huolto kuuluu. Hoitovastuuta ei ole mainittu liittymäsopimuksessa.

Raikuntien varteen rakennettu lisäliittymä on valmis, mutta sitä ei ole otettu vielä käyttöön.

Puheenjohtajalta on tiedusteltu mahdollisuutta liittymän rakentamiseen Pessolantielle. Kiinteistö sijaitsee yli kilometrin osuuskunnan linjasta. Alueen maasto on erittäin kivistä, eikä naapureista moni varmaankaan innostu liittymisestä. Kiinteistö ei ole osuuskunnan toiminta-alueella. Hallitus ei jatka liittymän suunnittelua.

**37§ Vuosikokousjärjestelyt**

Vuosikokous Raikun koululla lähestyy. Todetaan, että jos mahdollista pdetään kokous ulkona koronavaaran takia. Varataan maskeja ja käsidesiä kokoukseen. Varaudutaan siihen, että sihteeri ei ole paikalla.

**38****§ Jäsenistön yhteystietojen päivittäminen**

Kokoukseen mennessä 13 jäsentä on päivittänyt yhteystietonsa. Päätetään jakaa lomakkeita kokouksessa ja liitetää maininta kyselystä seuraavaan laskuun.

**39§ Muut asiat**

Hyväksyttiin yksi uusi jäsen.

**40§ Kokouksen päättäminen**

Puheenjohtaja päätti kokouksen klo 20.22.

Puheenjohtaja

Antti Syrjä

Sihteeri

Juhana Melkas